तीन लोक – परमेश्वर का विराट शरीर तीन भागों में बंटा हुआ है, जो तीन लोक के नाम से जाना जाता है। इन तीन लोकों में क्रमशः पहले लोक में सात भुवन, दूसरे में चार भुवन और तीसरे लोक में तीन भुवन पड़ते हैं। इस प्रकार तीनों लोक ही चौदह भुवनों में विभाजित हैं, जैसा कि इसी पैरा में अभी-अभी बताया गया है। परमेश्वर की कमर से नीचे पहला लोक, कमर और सिर के मध्य भाग वाला दूसरा लोक और सिर भाग तीसरा लोक होता है। यह तीनों मिलकर ही परमेश्वर का शरीर है जो विराट शरीर अथवा परमार्थिक शरीर के नाम से जाना जाता है।